open-index/open-wikipedia-markdown huggingface dataset:
סגן המפקח הכללי של משטרת ישראל

**סגן המפקח הכללי של משטרת ישראל** או בקיצור **סמפכ"ל המשטרה** הוא קצין משטרת ישראל בדרגת ניצב, המשמש כסגנו של המפקח הכללי של משטרת ישראל.

סמפכ"ל המשטרה ממלא את מקומו של המפכ"ל בהיעדרו, מרכז את תיאום עבודת המטה בין אגפי המשטרה והמחוזות (כולל מג"ב) ואת שיתוף הפעולה עם המשרד לביטחון הפנים. הוא גם אחראי בשם המפכ"ל, על בית הדין למשמעת, בית הדין לערעורים, היחידה הארצית לביקורת, מחלקת בטיחות ומינהל טכנולוגיות.

סגן המפכ"ל אחראי על טיפול בממצאי ביקורת מבקר המדינה, מבקר המשרד לביטחון הפנים וועדות בדיקה חיצוניות ומסייע בנוסף בפיקוח על משטר ומשמעת במשטרה.

בנוסף עומד סגן המפקח בראש ועדות פנימיות לאישור סיוע משפטי או כספי ולמינוי משלחות לחו"ל.

סמפכ"ל המשטרה הוא ניצב יאיר חצרוני.
## סמפכ"לי משטרת ישראל לתולדותיה

## לקריאה נוספת
* שינויים במבנה הארגוני של משטרת ישראל 1948 - 2004
*סגן המפקח הכללי (סמפכ"ל) - ייעוד ותפקידים באתר משטרת ישראל
## הערות שוליים

*
חתונה הפוכה

**חתונה הפוכה** (באנגלית: Marry Me However) הוא סרט תיעודי מאת הרב והבמאי מרדכי ורדי. בסרט מובאים סיפוריהם של להט"בים דתיים ודתיות שנאלצו להתחתן עם בני המגדר השני, ושל בני זוגם לשעבר. חלקם עברו טיפולי המרה. הסרט מלווה את הדמויות באירועים נוכחיים בחייהם, ומשובץ בקטעי וידאו ותמונות מעברם. הסרט גם מפגיש בין הדמויות השונות בצורה של דו-שיח או רב-שיח.

הסרט יצא לאור בספטמבר 2020 והוקרן במסגרת פסטיבל דוקאביב, ובאוקטובר 2020 גם בערוץ HOT8.

הסרט הופק בסיוע HOT8, קרן גשר לקולנוע רב תרבותי, קרן אבי חי, קרן מיימונידיס ומפעל הפיס.

## קישורים חיצוניים
*	
* עמוד הסרט באתר דוקאביב
* עמוד הסרט באתר מרכז המידע על טיפולי המרה בישראל
* 
* 

קטגוריה:סרטי להט"ב ישראליים
קטגוריה:סרטים ישראליים משנת 2020
משמר הדמוקרטיה הישראלית

**משמר הדמוקרטיה הישראלית** היא עמותה שהוקמה בשנת 2019. מטרות העמותה, על פי מקימיה, הן "לפעול להטמעת ערכי מנהל תקין ואתיקה בקרב עובדי ונבחרי ציבור, לחיזוק עקרון השוויון בפני החוק ואכיפתו, לחיזוק עריכה הדמוקרטיים של המדינה, כינון חוקה ראויה, הפרדת הרשויות ואיזונים ובלמים ביניהן, העמותה תפעל למען האינטרס הציבורי ולטיפוח ערכי היסוד של הדמוקרטיה הישראלית, כמדינה יהודית ודמוקרטית, בתחומי שלטון החוק, המשטר והמינהל הציבורי, לשיפור נורמות השלטון והמשטר התקינות ולמיגור שחיתות שלטונית, ולגיבוש וקידום חקיקה שתעגן ערכים אלה, לחיזוק מעמד הרשות השופטת, עקרונות המשפט, הצדק וזכויות האדם." מייסדי העמותה הם עו"ד דורון ברקת, עו"ד יובל יועז ועו"ד אוהד שפק.

בין פעולות העמותה:
* בעקבות החלטה של ממשלת ישראל, בפברואר 2020, להקים ועדת בדיקה ממשלתית בנושא התנהלות המחלקה לחקירות שוטרים הגישה העמותה עתירה לבג"ץ, שבעקבותיה הורה בג"ץ על הקפאת פעילות הוועדה עד לקבלת הכרעה בעתירות שהוגשו נגד הקמתה.
* בעקבות החלטה של הכנסת ה-22 להעניק לחבר הכנסת חיים כץ חסינות מפני העמדתו לדין פלילי, הגישה העמותה עתירה לבג"ץ שיורה על ביטול חסינות זו. העתירה נדחתה על הסף, בין השאר משום שבמשך הזמן שחלף ממועד הגשת העתירה ועד לדיון בה הכנסת ה-22 סיימה את כהונתה ותוקף החסינות פג. בעקבות זאת פנתה העמותה ליועץ המשפטי לממשלה, אביחי מנדלבליט, בבקשה שיגיש שוב את כתב האישום נגד חבר הכנסת כץ.
* הגשת עתירה, שנדחתה על הסף, בדרישה לפתוח בחקירה פלילית ב"פרשת המניות" - רכישת מניות על ידי בנימין נתניהו בחברה שבשליטת בן דודו, נתן מיליקובסקי.
* הגשת עתירות, שנדחו, נגד הטלת הרכבת ממשלת ישראל ה-35 על בנימין נתניהו, הנאשם בעבירות שחיתות, ונגד מינוים של חברי הכנסת צבי האוזר ואסנת מארק לנציגי הכנסת בוועדה לבחירת שופטים.
* הגשת עתירה לבג"ץ נגד החלטה של ממשלת ישראל ה-34 להקים ועדת בדיקה ממשלתית בנושא התנהלות המחלקה לחקירת שוטרים. העתירה התקבלה והקמת ועדת הבדיקה בוטלה.
* הגשת עתירה לבג"ץ בדרישה לעדכן את הנחיית היועץ המשפטי בנושא חירות ההפגנה. בעקבות זאת עודכנה ההנחיה בשני נושאים: גבולות סמכותה של המשטרה להתנות קיום הפגנה במתן רישיון, והתנאים וההגבלות על קיום הפגנות ליד או בסמוך לבתיהם של אנשי ציבור.
* הגשת עתירה לבג"ץ לפרסום מלוא פרטיו של הסכם חמאס–ישראל מינואר 2025. העתירה נדחתה בנימוק ש לחוק יסוד: הממשלה קובע שהחלטות הממשלה בנושאי ביטחון המדינה ויחסי חוץ שלה הן סודיות.
* במאי 2025 פנתה העמותה ליועצת המשפטית לממשלה גלי בהרב-מיארה בדרישה כי תוציא לנבצרות את ראש הממשלה בנימין נתניהו, לאור הקביעות של בג"ץ כי נתניהו אינו יכול למנות את ראש שירות הביטחון הכללי.
* בנובמבר 2025 עתרה העמותה (בג"ץ אביחי אברהם בוארון נגד היועץ המשפטי לממשלה) נגד החלטתו של שר המשפטים יריב לוין למנות את נציבות תלונות הציבור על שופטים אשר קולה למשפטן שילווה את החקירה בפרשת הדלפת הסרטון ממחנה שדה תימן ונגד סמכותו של לוין למנות את  המשפטן המלווה. העתירה התקבלה חלקית: מינויו של קולה בוטל, אך נקבע שללוין נתונה סמכות למנות משפטן אחר לתפקיד זה, בתנאי שהמלווה יהיה "עובד מדינה בכיר, משפטן מובהק, שתחום עיסוקו, בעבר או בהווה, כרוך בהפעלת שיקול דעת בתחום התביעה או החקירה הפלילית". לוין בחר לתפקיד זה את השופט בדימוס יוסף בן חמו, אף שאינו עומד בקריטריונים שנקבעו בפסק הדין. את בחירתו נימק בכך שלא הצליח למצוא עובד מדינה העומד בקריטריונים. לבקשת העמותה הוציא בג"ץ צו ארעי המעכב את מינויו של בן חמו עד לדיון נוסף בנושא.

## קישורים חיצוניים
* 
* 

## הערות שוליים

קטגוריה:ישראל: עמותות
קטגוריה:ישראל: ארגוני דמוקרטיה וטוהר מידות
מחלף אשקלון צפון

**מחלף אשקלון צפון** הוא מחלף בסמוך ליישוב באר גנים שמחבר בין כביש 4 לדרך על שמו של ראש ממשלת ישראל לשעבר, יצחק רבין וכן דרך על ראש ממשלה נוסף, אריאל שרון. כבישי המחלף מתפקדים ככניסות הצפוניות של העיר אשקלון.

בניית המחלף היא חלק מתוכנית עיר היין באשקלון ומטרתו של המחלף היא לקהל על הכניסה והיציאה מאשקלון וכן על היוצאים והנכנסים ליישוב באר גנים, מלבד זאת גם יוקם גשר מעל מסילת לוד-אשקלון ובעקבות כך צפויים להתבטל מספר מפגשי רכבת שסמוכים לאזור המחלף וכן יבוטל צומת ניצנים, המחבר בין כביש 4 לכביש 232 (דבר אשר גורר ביקורת רבה מתושבי קיבוץ ניצנים שאף איימו בתגובה לחסום כבישים סמוכים כאקט מחאתי).

## היסטוריה
באפריל 2015 אושרה הקמתה של שכונת "עיר היין" בצפון אשקלון, השכונה תכלול כ-9,500 יחידות דיור חדשות, מספר בתי ספר וכן פארק בשטח של כ-450 דונם. על מנת לתת מענה תחבורתי ראוי לשכונה הוחלט להקים כביש ומחלף שיחברו את השכונה לכביש 4, הקמת תחנת רכבת "עיר היין" וכן תחנה מרכזית שתשמש את תושבי השכונה.

באוקטובר 2017 פורסם על אודות המחלף והכבישים שיוקמו בסמוך אליו, בין היתר פורסם כי יסלל המשך לדרך רבין, יוקם מחלפון על מנת להקל על הגישה למכון טיהור השפכים של אשקלון וכן יוקם מחלף בכביש 4 שישמש את הבאים והנכנסים.

במאי 2018 פורסם כי חברת "רמט" זכתה במרכז להקמת מחלף אשקלון צפון, עלות הקמתו של המחלף הוערכה בכ-120 מיליון שקלים. בערך חודש לאחר מכן, החלו העבודות להקמת המחלף.

ביולי 2020 נחנך המחלף בטקס חגיגי, בנוכחות שרת התחבורה מירי רגב וכמה עשרות מוזמנים. במהלך הטקס הודתה השרה רגב שהפרה את הנחיות משרד הבריאות שבאו בזמן התפרצות נגיף הקורונה בישראל, דבר זה גרר ביקורת רבה בציבור.

יום לאחר חניכת המחלף, נדרס צבי שפרץ לכביש בקרבת מקום לאור העובדה שלא הותקנה גדר באזור שתוכל למנוע מעבר בעלי חיים לכביש שתסכן את חייהם וחיי הנוסעים.

## קישורים חיצוניים

* 
* 

## הערות שוליים

קטגוריה:אשקלון: תחבורה
אשקלון צפון
קטגוריה:ניצנים: תחבורה
אשקלון צפון
NW E

**NW E** (שם מלא: **Nesselsdorfer Wagenbau-Fabriks-Gesellschaft Type E**) הוא דגם של מכונית מסוג "Runabout car"  מתוצרת יצרנית הרכב הצ'כית **Nesselsdorfer Wagenbau-Fabriks-Gesellschaft A.G** אשר משנת 1919 נודעה בשם טטרה, אשר יוצרה בין השנים 1904–1906.

מפעל היצרן **Nesselsdorfer Wagenbau-Fabriks-Gesellschaft A.G** מוקם ב"Kopřivnice"  בחבל ארץ המזרחי מוראביה שבצ'כיה.

## "NW E"
* יוצרו 19 יחידות.
* 4-2 נוסעים + נהג.
* מנוע 2 צילינדרים, מסוג "Flat-four engine" ).
* מנוע מרכזי-קדמי.
* מנוע הנעה אחורית.
* מנוע קירור מים.
* מערכת היגוי: משמאל.
* 4 גלגלים סימטריים.

## ראו גם
* טטרה (רכב)
* NW דגם B
* NW F
* "Nesselsdorfer Wagenbau-Fabriks-Gesellschaft" 

## קישורים חיצוניים

* אתר חברת טטרה

## הערות שוליים

קטגוריה:דגמי מכוניות שהושקו ב-1904
קטגוריה:מכוניות קבריולה
קטגוריה:כלי רכב שיוצרו באימפריה האוסטרו-הונגרית
קטגוריה:רכבי טטרה
קטגוריה:מכוניות מנוע מרכזי
יחסי לוב–צ'ילה

**יחסי לוב–צ'ילה** הם היחסים הדיפלומטיים הרשמיים שבין **[[לוב|מדינת לוב]]** לבין **[[צ'ילה|הרפובליקה של צ'ילה]]**.

## סקירה כללית
היחסים בין המדינות כוננו ב-20 במאי 1971. בשנת 2010 הסתכם הסחר בין המדינות ב-3.8 מיליון דולר.

## נציגויות דיפלומטיות
* צ'ילה מיוצגת בלוב באמצעות שגרירותה בקהיר, מצרים.
* לוב מחזיקה בצ'ילה שגרירות בסנטיאגו דה צ'ילה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי אלג'יריה–צ'ילה

**יחסי אלג'יריה–צ'ילה** הם היחסים הדיפלומטיים הרשמיים שבין **[[אלג'יריה|הרפובליקה האלג'יראית הדמוקרטית העממית]]** לבין **[[צ'ילה|הרפובליקה של צ'ילה]]**.

## היסטוריה
היחסים בין שתי המדינות החלו כשנה לאחר העצמאות המוחלטת של אלג'יריה, ב-4 ביוני 1963. היחסים התחזקו בתקופת ממשלת סלבדור איינדה (1970–1973), לאור הקרבה האידאולוגית והדגש כי בשתי המדינות להכניס למדיניות החוץ שלהם על העולם השלישי וזרמים אנטי-אימפריאליסטית כמו G77 והמדינות הבלתי-מזדהות. היחסים נקטעו לאחר ההפיכה בצ'ילה בספטמבר 1973, בעוד אלג'יריה קלטה בשטחה כמה מאות פליטים צ'יליאנים. היחסים חודשו בשנת 1990 עם הקמתה מחדש של הדמוקרטיה בצ'ילה. צ'ילה פתחה שגרירות באלג'יר ביוני 2001, ואלג'יריה הקימה שגרירות בסנטיאגו דה צ'ילה ביוני 2002.

ב-16 במאי 2005 נחתם מזכר הבנות בין שתי המדינות להקמת מנגנון הייעוץ המדיני בין שני משרדי החוץ. באותה שנה נחתם הסכם לשיתוף פעולה במכרות ואנרגיה. בשנת 2010 נחתם באלג'יר הפרוטוקול להחזרת דמי פרישה לעובדים שכירים שעבדו באלג'יריה ובצ'ילה בזמן הגלות הפוליטית.

בנוסף למנגנון הייעוץ, קיימת קבוצה דו-פרלמנטרית דו-לאומית של ידידות צ'יליאנית-אלג'ירית, ואילו בתחום המסחרי הוקמה מועצה עסקית צ'ילה-אלג'יריה, שמארגנת פגישות בין אנשי עסקים משתי המדינות לקידום הסחר שלהם.

## ביקורים רשמיים
בשנת 2005 ערך נשיא אלג'יריה עבד אל-עזיז בותפליקה ביקור ממלכתי בצ'ילה, והתקבל על ידי הנשיא ריקארדו לאגוס, כאשר חתמו על הסכמי שיתוף פעולה דו-צדדיים בנושא ניהול משאבי כרייה ופחמימנים ועל מזכר הסכם בין חברות הנפט הלאומיות משתי המדינות, ENAP ו-Sonatrach.

## יחסים מסחריים
בשנת 2015, היצוא הצ'יליאני לאלג'יריה הגיע ל-4 מיליון דולר, כאשר משלוחי התפוחים והפירות היוו את עיקר היצוא. באותה תקופה, היבוא מאלג'יריה הגיע ל-3.7 מיליון דולר, וכלל בעיקר אמוניה. בשנת 2018, המסחר בין שתי המדינות הסתכם ב-10 מיליון דולר, צמיחה שנתית ממוצעת של 21% בחמש השנים האחרונות, אם כי כמעט כולו היה יצוא צ'יליאני לאלג'יריה. המוצרים העיקריים שייצאה צ'ילה כללו ברזל, אגוזי מלך, קרגינן וצימוקים.

## נציגויות דיפלומטיות
* צ'ילה מחזיקה באלג'יריה שגרירות באלג'יר.
* אלג'יריה מחזיקה בצ'ילה שגרירות בסנטיאגו דה צ'ילה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
תחבורה ציבורית ברוסיה

[ממוזער|רכבת [ספסאן מדגם Siemens Velaro בשירות חברת הרכבות הממשלתית של רוסיה RZD.]]
[ממוזער|אוטובוס מדגם LiAZ ב[בלגורוד.]]
[ממוזער|קרון [רכבת קלה בניז'ני נובגורוד. 2016.]]
[ממוזער|[נמל התעופה הבינלאומי שרמטייבו.]]
[ממוזער|[תחנת אלקטרוזאבודסקאיה, בקו של הרכבת התחתית של מוסקבה. 2010.]]
[ממוזער|מטוס [סוחוי סופרג'ט 100.]]
ה**[[תחבורה ציבורית|תחבורה הציבורית]] ברוסיה** מתבצעת במגוון אמצעי תחבורה לרבות אוטובוסים, מוניות, מוניות שירות ורכבות בין עירוניות.

את התחבורה הציבורית מנהל באופן ריכוזי משרד התחבורה, באמצעות השירות הפדרלי לפיקוח על התחבורה, אשר באחריותו מתן זיכיונות ורישיונות למפעילים פרטיים ופיקוח על הביצוע, הגדרת מסלולי הקווים ותדירותם, קביעת תעריפים והסדרת אמצעי התשלום.

התחבורה הציבורית במדינה היא מהמפותחות והמגוונות בעולם ומשולבים בה מפעילים ציבוריים ופרטיים.
## רכבות

חברת הרכבות הממשלתית של רוסיה RZD היא המונופול בתחום הרכבות הבין-עירוניות והיא המעסיק הגדול ביותר בתחבורה ברוסיה, עם 836,000 עובדים (נכון לשנת 2014).
### מוסקבה

החברות מוסגורטרנס ומוסטרנסאבטו מפעילות את שירותי התחבורה הציבורית בעיר מוסקבה.

### סנקט פטרבורג

PassajirAvtoTrans היא חברת האוטובוסים הגדולה בעיר ובפרבריה ומפעילה קווים לצפון מערב רוסיה.

## אוטובוסים

## מוניות

## פוניקולר
ממוזער|הפוניקולר של ניז'ני נובגורוד, 1893.
[ממוזער|ה[פוניקולר של ולדיווסטוק, 2015.]]
הפוניקולר של ולדיווסטוק הוא קו הפוניקולר היחיד ברוסיה שמתפקד כתחבורה ציבורית. אין גישה ציבורית לקו הפוניקולר הפועל בסוצ'י, מכיוון שהוא מיועד רק להסעת נופשים לסנטוריום המקומי. פוניקולר נוסף שפעל בעבר בעיר, גם הוא פרטי, הופסק החל משנת 2019.

בתקופה מסוימת פעלו גם פוניקולרים בסבטלגורסק (מחוז קלינינגרד) ובניז'ני נובגורוד. בתחילת המאה ה-21 ממשלת מחוז ניז'ני נובגורוד קיבלה החלטה להחיות את אחד משני הפוניקולרים שפעלו בעיר בשנים 1896 עד שנות העשרים של המאה העשרים. ההנחה הייתה ששני קרונות, המיוצרים בסגנון "רטרו", ינועו מכיכר האחדות העממית לקרמלין של ניז'ני נובגורוד, אך נכון למרץ 2013 לא הוחל בעבודה ליישום החלטה זו.

## עלויות וסבסוד

בשנת 2020 משרד התחבורה של רוסיה הציג תוכנית שנועדה להפוך את התחבורה הציבורית לתחבורה ציבורית בחינם עד שנת 2035, במקביל להפיכת כבישי רוסיה לכבישי אגרה ובאופן זה לממן את התחבורה הציבורית.
## חלופות
לאורך שנים בייחוד מאז התפרקות ברית המועצות, הממשלה הפדרלית השקיעה רבות בתשתיות לרכב פרטי, כדוגמת הוספת נתיבים או סלילת כבישים מהירים, דבר שהוביל לפערים משמעותיים בזמני נסיעה לטובת הרכב הפרטי, הן במטרופולינים והן באזורי פריפריה, במה שתרם לגידול בהיקף פקקי התנועה, בייחוד בערים הגדולות.

## ליקויים וביקורת
במקומות שונים דווח על אוטובוסים יחסית ריקים שיוצאים מיישובים, תדירות נמוכה של קווים או היעדר של חלופות ישירות לעומת קווי מאספים שזמן הנסיעה שלהם ארוך משמעותית מה שיוצר עדיפות לנסיעה ברכב פרטי.
## קישורים חיצוניים

## הערות שוליים

*
יחסי איי שלמה – גרמניה

**יחסי איי שלמה–גרמניה** הם יחסי החוץ בין איי שלמה וגרמניה.

## סקירה כללית
שתי המדינות כוננו יחסים דיפלומטיים ב-11 ביולי 1978. גרמניה תומכת בעיקר בפיתוח כלכלי, חברתי באיי שלמה באמצעות תרומותיה המשמעותיות לקרן הפיתוח האירופית של האיחוד האירופי. גרמניה ממלאת תפקיד גם בשיתוף הפעולה הצמוד של מדיניות האקלים של גרמניה עם מדינות אזור דרום האוקיינוס השקט, במיוחד במסגרת תוכניות אזוריות המנוהלות על ידי חברת Gesellschaft für Internationale Zusammenarbeit (GIZ) ויוזמת האקלים הבינלאומית (ICI) של משרד הסביבה הפדרלית.

מאז 2011, המכון הארכאולוגי הגרמני, בשיתוף המוזיאון הלאומי של איי שלמה ומשרד התרבות והתיירות, מבצע חפירות כדי לחקור את ההתיישבות המוקדמת של איי שלמה. הם נועדו לשפוך אור על האופן שבו אכלסו בני האדם הפרהיסטוריים את אזור האוקיינוס השקט, שלא זכה עד כה לתשומת לב מחקרית.

שגרירות גרמניה בקנברה שבאוסטרליה תומכת לעיתים קרובות בפרויקטים בקנה מידה קטן באיי שלמה, בעיקר בתחומי החינוך והבריאות.

## נציגויות דיפלומטיות
* איי שלמה לא מיוצגת בגרמניה לא בדרג השגרירות ולא בדרג הקונסוליה.
* גרמניה מיוצגת באיי שלמה באמצעות שגרירותה בקנברה, אוסטרליה, ובנוסף מחזיקה קונסוליה בהוניארה.

## קישורים חיצוניים
* יחסי איי שלמה–גרמניה, באתר משרד החוץ הגרמני

## הערות שוליים

קטגוריה:ערכים ללא קטגוריות פיזיות - יחסי חוץ
רכס וסטל

**רכס וסטל** או **רכס וסטאל** (באנגלית: **Vestal Ridge**) הוא רכס סלעי בולט, בדרום מזרח עמק ביקון, בהרי קווטרמיין באזור חוף סקוט, באדמת ויקטוריה שבאנטארקטיקה.

גובהו של המצוק 2,240 מטרים מעל פני הים; והוא ההר ה-1,199 בגובהו באנטארקטיקה.

המצוק ממוקם בין עמק מלינס ועמק פארנל, ומפריד ביניהם.

## היסטוריה
### מיפוי האזור

עמק ביקון, והאתרים המצויים בו, מופו לראשונה על ידי המשלחת האנטארקטית הבריטית (משלחת טרה נובה) אשר חקרה את אנטארקטיקה בין השנים 1910–1913.

### מקור השם

שמו של הרכס ניתן לו בשנת 1993 על ידי הוועדה המייעצת לשמות אנטארקטיים.

הרכס נקרא על שמו של ג'יי. רובי וסטל (J. Robie Vestal), שהיה מיקרוביולוג מאוניברסיטת סינסינטי, מהעיר סינסינטי, במדינת אוהיו שבארצות הברית, שמחקרו באנטארקטיקה התמקד בהתאמות של מערכות אקולוגיות מיקרוביאליות לתנאי מזג אוויר קיצוניים.

## קישורים חיצוניים

* רכס וסטל באתר הסקר הגאולוגי של ארצות הברית
* רכס וסטל באתר הגאזט האנטארקטי המשווה SCAR של ממשלת אוסטרליה
* רכס וסטל באתר peakery (מרחקים לאתרים סמוכים)
* מחשבון מרחקים - המרחק מרכס וסטל לאתרים סמוכים
* מפת אזור רכס וסטל
* מזג אוויר נוכחי מעודכן ברכס וסטל
** תחזית מזג אוויר עדכנית ארוכת טווח עבור רכס וסטל
** סטטיסטיקות מזג אוויר, ונתוני מזג אוויר היסטוריים עבור רכס וסטל

## הערות שוליים

וסטל
וסטל
לואי פול בון

**לואי פול בון** (בפלמית: **Louis Paul Boon**; 15 במרץ 1912, אאלסט – 10 במאי 1979) היה סופר ועיתונאי בלגי שכתב בהולנדית.

## ביוגרפיה
לואי פול בון נולד בשנת 1912 למשפחת פועלים. בגיל 16 הוא עזב את בית הספר והצטרף לאביו בעבודתו. בשנת 1936 הוא התחתן וכעבור שנה נולד בנו הבכור.

לאחר תחילת מלחמת העולם השנייה, הוא גויס לצבא, נפל לשבי ולאחר מספר שבועות במחנה שבויים חזר הביתה. את ספרו הראשון פורסם בשנת 1942 ובשנת 1944 הוא פרסם את ספרו השני.

לאחר סיום המלחמה, בון עבד בעיתון קומוניסטי. בשנת 1947 הוא סיים את ספרו הרביעי My Little War על אירועי המלחמה. 

בשנת 1953 לואי פול בון פרסם את ספרו המפורסם ביותר Chapel Road שכתיבתו הוא החל עוד בשנת 1943.

את הספריו הראשונים בון פורסם תחילה בהולנד ורק כעבור מספר שנים בבלגיה. בשנות ה-50 ספריו תורגמו לגרמנית זכו להצלחה במספר מדינות אירופה. במהלך שנות ה-70 של המאה ה-20 הוא היה מועמד לקבלת פרס נובל לספרות, אך בסופו של דבר הפרס לא הוענק לו. לבון הוענקו מספר פרסי ספרות בלגים, הראשון בשנת 1942 ואחרון בשנת 1972. 

בשנת 2020 על בסיס ספרו 'הכנופיה של יאן דה ליכטה' משנת 1957, צולמה סדרת טלוויזיה "הגנבים מהיער".

## קישורים חיצוניים

* תיאור ספרי פול לאוי בון

קטגוריה:ערכים שבהם תבנית בריטניקה אינה מתאימה
קטגוריה:סופרים בלגים
קטגוריה:עיתונאים
קטגוריה:בלגים שנולדו ב-1912
קטגוריה:בלגים שנפטרו ב-1979
יחסי איי שלמה – רוסיה

**יחסי איי שלמה–רוסיה** הם יחסי החוץ בין איי שלמה ורוסיה.

## סקירה כללית
בשנת 2012 פורסם כי איי שלמה ורוסיה פועלים יחד בכונן יחסים דיפלומטיים. ב-Solomon Star דווח על כך בעקבות פגישה בנאדי בין שר החוץ הרוסי, סרגיי לברוב, לבין שר החוץ של איי שלמה, פיטר שאנל. גורם לענייני חוץ אמר כי מספר נושאים שמעניינים את שתי המדינות נדונו אך התוכנית המוצעת לקשרים דיפלומטיים עמדה בראש סדר היום. איי שלמה עשויים לפנות לסיוע רוסי בפרויקטים של אנרגיה מתחדשת.

רוסיה יצרה קשרים עם כמה מדינות ב באותה שנה והם אף תמכו בה ביחסי החוץ שלה.
## הערות שוליים

קטגוריה:ערכים ללא קטגוריות פיזיות - יחסי חוץ
עמק ביקון

**עמק ביקון** (באנגלית: **Beacon Valley**) הוא עמק שאינו מכוסה קרח, באזור חוף סקוט, באדמת ויקטוריה שבאנטארקטיקה.

## גאוגרפיה

העמק ממוקם בין הר פירמיד ורמת ביקון.

### מאפיינים אסטרוביולוגיים

האזור המרכזי של עמק ביקון נחשב לאחד האזורים על פני כדור הארץ, המקבילים בתנאי הסביבה בהם, לתנאי הסביבה הקיימים על כוכב הלכת מאדים, ובכך מאפשר מחקר אסטרוביולוגי. וזאת בשל הנתונים:
* השלג מוגבל לשולי העמק, ובמרכז העמק על פי רוב הלחות בעמק היא בשכבות תמלחת קפואות.
* אדמת העמק עשירה במלחים אלקליניים.

### אתרים בעמק

בעמק ביקון מצויים האתרים:

## היסטוריה
### גילוי ומיפוי העמק
ממוזער|275x275 פיקסלים|חוקרים בעמק ביקון

העמק מופה לראשונה על ידי המשלחת האנטארקטית הבריטית (משלחת טרה נובה), אשר חקרה את אנטארקטיקה בין השנים 1910–1913.

### מקור השם

שמו של העמק ניתן לו על ידי משלחת חקר אנטארקטיקה של אוניברסיטת ויקטוריה שבוולינגטון, מאוניברסיטת ויקטוריה שבעיר ולינגטון, בירת ניו זילנד, אשר חקרה את אנטארקטיקה בעונת המחקר (הקיץ האנטארקטי) 1958–1959.

העמק נקרא על שם רמת ביקון, הסמוכה.

## לקריאה נוספת

• Dickinson, W., Williams, G., Hill, M., Cox, S., & Baker, J. (2017), **[http://cambridge.org/core/journals/antarctic-science/article/granite-erratics-in-beacon-valley-antarctica/3A311DE156D6D404FF7B3A5A93C5321C Granite erratics in Beacon Valley, Antarctica]**, Antarctic Science, 29(4), 343-355. http://doi:10.1017/S0954102017000013

• Schaefer, J. & Baur, Heinrich & Denton, George & Ivy-Ochs, Susan & Marchant, David & Schlüchter, Christian & Wieler, Rainer. (2000), **[https://www.researchgate.net/publication/229390216_The_oldest_ice_on_Earth_in_Beacon_Valley_Antarctica_New_evidence_from_surface_exposure_dating The oldest ice on Earth in Beacon Valley, Antarctica: New evidence from surface exposure dating]**, Earth and Planetary Science Letters. 179. 91-99. http://doi:10.1016/S0012-821X(00)00095-9

• Lorrey, Andrew. (2005), **[https://www.researchgate.net/publication/258033577_Multiple_remnant_glaciers_preserved_in_Beacon_Valley_Antarctica Multiple remnant glaciers preserved in Beacon Valley, Antarctica]**, Glacial Geology and Geomorphology. ISSN 1085-0554. RP-02.

• Eric Rignot Bernard Hallet Andrew Fountain, **[https://agupubs.onlinelibrary.wiley.com/doi/full/10.1029/2001GL013494 Rock glacier surface motion in Beacon Valley, Antarctica, from synthetic‐aperture radar interferometry]**, Volume29, Issue12 June 2002 Pages 48-1-48-4. https://doi.org/10.1029/2001GL013494

• The Planetary and Space Sciences Research Institute, The Open University, UK, Louisa Preston, Monica Grady, Simeon Barber, **[http://esamultimedia.esa.int/docs/gsp/The_Catalogue_of_Planetary_Analogues.pdf The Catalogue of Planetary Analogues]**

## קישורים חיצוניים

* עמק ביקון באתר הסקר הגאולוגי של ארצות הברית
* עמק ביקון באתר הגאזט האנטארקטי המשווה SCAR של ממשלת אוסטרליה
* מזג אוויר נוכחי מעודכן בעמק ביקון
** תחזית מזג אוויר עדכנית ארוכת טווח עבור עמק ביקון
** סטטיסטיקות מזג אוויר ונתוני מזג אוויר היסטוריים עבור עמק ביקון

## הערות שוליים

ביקון, עמק
ביקון
מייק פלנגן (קולנוען)

**מייק פלנגן** (באנגלית: **Mike Flanagan**; נולד ב-20 במאי 1978) הוא קולנוען אמריקאי ושותף בחברת ההפקות "Intrepid Pictures". פלנגן ידוע בעיקר בזכות סרטי האימה שלו, שאותם הוא ביים, כתב וערך, כולל "אבסנטיה" (2011), "שקט", "להתעורר מפחד", "הסיאנס 2" (שלושתם משנת 2016), "המשחקים של" (2017), ו"דוקטור סליפ" (2019). בעקבות סרטים אלו פלנגן נחשב לאחד מבמאי האימה הטובים ביותר בהוליווד.

פלנגן גם יצר, ביים, הפיק, כתב וערך את סדרת האימה העל-טבעית של "נטפליקס" "מי מתגורר בבית היל" (2018), המבוססת על נובלת האימה של שירלי ג'קסון באותו השם; ואת סדרת ההמשך שלה, "מי מתגורר באחוזת בליי", המבוססת על נובלת האימה "טבעת החנק" מאת הנרי ג'יימס.

עבודתו של פלנגן משכה את שבחי המבקרים על בימויו, ההתמקדות באפיון הדמויות ובנושאים המוצגים לעיתים רחוקות בסוגת האימה, נוסף על חוסר ההסתמכות על הג'אמפ סקרס (הקפצות זולות) הנפוצים בסרטי האימה; בין המשבחים את עבודותיו נמנים היוצרים סטיבן קינג, קוונטין טרנטינו וויליאם פרידקין.

## ילדותו ושנות התבגרותו
פלנגן נולד ב-20 במאי 1978 בסיילם, מסצ'וסטס. אביו עבד במשמר החופים של ארצות הברית, והמשפחה עברה דירה לעיתים קרובות. על אף שהוא התגורר רק לזמן קצר בסיילם, תקופה זו הותירה בפלנגן רושם, והוא התעניין בצורה קבועה בציד המכשפות בסיילם וגם בנושאים נלווים, כמו סיפורי רפאים ואימה בדיונית. בנערותו, פלנגן למד בתיכון הארכיבישוף ספאלדינג. עם התבגרותו, פלנגן הגיע למרילנד, שם הוא למד באוניברסיטת טואוסון, וסיים תואר ראשון במדיה וקולנוע אלקטרוניים ותחום התמחות משני בתיאטרון.

## חיים אישיים
פלנגן ניהל בעבר זוגיות עם השחקנית קורטני בל, שהשתתפה בסרטו משנת 2011, "אבסנטיה". לשניים נולד בן. מאז פברואר 2016, פלנגן נשוי לשחקנית קייט סיגל , שהשתתפה ברבים מסרטיו ואף כתבה יחד איתו את התסריט לסרט "שקט". לזוג נולדו שני ילדים, בן ובת.

## פילמוגרפיה
### סרטים

### טלוויזיה

## שיתופי פעולה בולטים

## קישורים חיצוניים

* 

## הערות שוליים

קטגוריה:אמריקאים ילידי מסצ'וסטס
קטגוריה:במאי קולנוע אמריקאים
קטגוריה:עורכי קולנוע אמריקאים
קטגוריה:תסריטאי קולנוע אמריקאים
קטגוריה:במאי טלוויזיה אמריקאים
קטגוריה:תסריטאי טלוויזיה אמריקאים
קטגוריה:בוגרי אוניברסיטת טואוסון
קטגוריה:אמריקאים שנולדו ב-1978
דרן אבאזי

**דרן אבאזי** (באלבנית: **Dren Abazi**; נולד ב-13 בפברואר 1985) הוא זמר-יוצר ומפיק מוזיקלי ממוצא אלבני.

## ביוגרפיה
אף על פי שדרן אבאזי עשה את הופעת הבכורה שלו בגיל צעיר מאוד, כנגן גיטרה של להקות רוק מקומיות שונות, הוא זכה לתשומת לב ציבורית ותקשורתית כאשר שהוא הקים וייסד את להקת Zig Zag Orchestra ב-2008. הוא זכה לתהילה במהירות ב-2011 לאחר שהלחין וביצע את השיר "*Ti dhe Une*" עם אנייזה שהיני. השיר נהיה במהרה ללהיט באלבניה ונבחר לשיר השנה על ידי Top Channel .

ב-2014, השיר שלו, "*Naten*", נהיה לחלק מפסקול של הסרט נראה אותך שוטר. בנוסף, השיר זכה בפרס הלאומי KULT עבור האלבום האלבני הטוב ביותר של השנה.

## דיסקוגרפיה
* *Welcome to Prishtina* – Sansara (2003)
* *Afterparty* – Dren Abazi & Zig Zag orchestra (2012)

## קישורים חיצוניים

## הערות שוליים

קטגוריה:זמרים השרים באלבנית
קטגוריה:גיטריסטים
קטגוריה:זמרים-יוצרים
קטגוריה:מפיקים מוזיקליים אלבנים
קטגוריה:אלבנים שנולדו ב-1985
A Quien Quiera Escuchar

**A Quien Quiera Escuchar** (בעברית: **למי שרוצה להקשיב**) הוא אלבום האולפן העשירי של הזמר הפוארטו ריקני ריקי מרטין. האלבום יצא לאור ב-10 בפברואר 2015 דרך חברת התקליטים Sony Music Latin.

האלבום זכה בפרס גראמי לאלבום הפופ הלטיני הטוב ביותר בטקס גראמי ה-58, והגיע לפסגת מצעד האלבומים הלטיניים ולפסגת מצעד אלבומי הפופ הלטיניים של מגזין בילבורד האמריקאי.

## רשימת השמעה

## מיקומי שיא

## קישורים חיצוניים

## הערות שוליים

קטגוריה:זוכי פרס גראמי לאלבום הפופ הלטיני של השנה
קטגוריה:אלבומי ריקי מרטין
Música + Alma + Sexo

**Música + Alma + Sexo** (בעברית: מוזיקה + נשמה + מין) הוא אלבום האולפן התשיעי של הזמר הפוארטו ריקני ריקי מרטין. האלבום יצא לאור לראשונה באירופה ב-31 בינואר 2011 דרך חברת התקליטים קולומביה רקורדס, ויום לאחר מכן באמריקה הצפונית דרך חברת התקליטים Sony Music Latin.

עד לפברואר 2015 מכר האלבום מעל ל-120 אלף עותקים בארצות הברית, והגיע למעמד יהלום לאחר שמכר מעל ל-300 אלף עותקים ברחבי העולם. האלבום הגיע לפסגת מצעד האלבומים הלטיניים ולפסגת מצעד אלבומי הפופ הלטיניים של מגזין בילבורד האמריקאי.

## רשימת השמעה

## מיקומי שיא

## קישורים חיצוניים

## הערות שוליים

קטגוריה:אלבומי ריקי מרטין
קטגוריה:אלבומים בספרדית
קטגוריה:יצירות זוכות פרס התקשורת של הליגה ההומו-לסבית נגד השמצה
לאסלו שילינגר

**לאסלו שילינגר** (לעיתים: שילינגר-בורגר; בהונגרית: **Schillinger László**, ברוסית: **Ладислаус Рудольфович** **Бургер-Шилингер**; בודפשט, 14 בספטמבר 1903 – מוסקבה, אתר ההוצאה להורג מחנה בוטובו, 30 באוקטובר 1942) היה יהודי-הונגרי, קומוניסט, מחברי חוג גלילאו מהנדס, מבוני הרכבת התחתית של מוסקבה, קורבן הטיהורים הגדולים של סטלין.

## ביוגרפיה
שילינגר נולד במשפחה יהודית בבודפשט ברובע 7 כבנם של רז'ה שילינגר, פקיד ושל אטלקה שטרן. הוא השתתף בפגישות חוג גלילאו של אינטלקטואלים שמאלנים כבר בגיל צעיר ובתנועת הנוער של הרפובליקה הסובייטית ההונגרית. בשנת 1925 הצטרף למפלגת הקומוניסטים של הונגריה והשתתף בפעילות "מפלגת הפועלים הסוציאליסטית ההונגרית" שנוסדה בשנת 1925 כמפלגת הכיסוי של המפלגה הקומוניסטית הבלתי חוקית. הוא נעצר בשנת 1927 ונידון לשלוש שנות מאסר. לאחר שחרורו מונה כחבר מזכירות של המפלגה הקומוניסטית בבודפשט (KPM). נעצר שוב ולאחר שחרורו השני בשנת 1931 עמד בראש "ועדת השכנוע והתעמולה" של ה-KMP. הוא סייע בעריכת העיתון "סקירה חברתית" (Társadalmi Szemle) וגם סייע למארגני הפעילות הספורטיבית והתרבותית של המפלגה. הוא ערך את כתבי העת "קומוניסט" ו"עובד המפלגה". הוא נעצר בסך הכל ארבע פעמים בין השנים 1927 ל־1934, ארגן שביתת רעב בכלא והיה מנהיג האסירים הקומוניסטים. בשנת 1934, המפלגה שלחה אותו לברית המועצות, שם החל ללמד בבית הספר הבינלאומי לנין ולאחר מכן השלים את לימודיו לתואר שני. בשנת 1937 עזב את המפלגה הקומוניסטית ההונגרית. משנת 1938 עבד כמהנדס בבניית הרכבת התחתית של מוסקבה. הוא נעצר ב־29 ביוני 1941, נידון למוות ב־21 באוקטובר 1942 והוצא להורג ב־30 באוקטובר באשמת ריגול. שמו טוהר מכל אשמה ב־26 בספטמבר 1956.

## לקריאה נוספת
* לאסלו שילינגר. הלקסיקון ההיסטוריה של תנועת העבודה. בודפשט, 1972
* מרטירולוגיה של קורבנות הדיכוי הפוליטי, שנורו ונקברו במוסקבה ובאזור מוסקבה, 1938-1953. - לאסלו שילינגר. sakharov-center.ru

חומרי ארכיון (חומרים של תביעות פליליות):
* HU BFL - VII.5.c - 5061 - 1933
* HU BFL - VII.5.c - 26847 - 1929

### מאמרים
* קומוניסטים בפני בית המשפט. קומוניסט, 3 (1930)
* הוא נולד לפני 85 שנה Somogyi Néplap, 44. (1988: 2

## הערות שוליים

קטגוריה:יהודים הונגרים
קטגוריה:חברי חוג גלילאו
קטגוריה:מהגרים מהונגריה לברית המועצות
קטגוריה:קומוניסטים הונגרים
קטגוריה:קורבנות הטיהורים הגדולים
קטגוריה:בודפשט: אישים
קטגוריה:יהדות בודפשט
קטגוריה:מהנדסים יהודים הונגרים
קטגוריה:קומוניסטים יהודים הונגרים
קטגוריה:הונגרים שנולדו ב-1903
קטגוריה:הונגרים שנפטרו ב-1942
טראמפ הפקות

**טראמפ הפקות LLC** הייתה חברת הפקות אמריקאית שהוקמה על ידי איש העסקים דונלד טראמפ בשנת 2004 וחלק מאגף של עסקי הבידור תחת ארגון טראמפ, החברה הפיקה מספר סדרות ותוכניות בכבלים.

החברה הפיקה תוכניות טלוויזיה בכבלים וביניהן המתמחה, תוכניות ההיכרות שגם היא מונחת על ידי טראמפ ונקראת "The Ultimate Merger", עוד תוכנית שהפיקה החברה הייתה תוכנית מציאות שעוקבת אחרי תחרות מיס תבל שנקראת "Pageant Place", מלבד תוכניות בכבלים החברה עד שנת 2015 הפיקה החברה גם את תחרויות היופי מיס ארצות הברית וכן את מיס תבל.

ההכנסות של החברה היו יותר מ-4 מיליון דולר ב-2015.

דונלד טראמפ שימש כיו"ר ומנכ"ל החברה, ששכנה בלוס אנג'לס.

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:חברות תקשורת אמריקאיות
קטגוריה:ארגון טראמפ
קטגוריה:חברות הפקת טלוויזיה בארצות הברית
ג'ון מילטון נילס

**ג'ון מילטון נילס** (באנגלית: **John Milton Niles**; 20 באוגוסט 1787 – 31 במאי 1856) היה עורך דין, עורך ספרותי, סופר ופוליטיקאי אמריקאי מקונטיקט, שכיהן כסנאטור וכמנהל הכללי של דואר ארצות הברית.
## ראשית חייו
ג'ון מילס נולד בווינדזור, קונטיקט. הוא למד בבתי ספר ציבוריים ולאחר מכן למד משפטים. ב־1817 הוא התקבל ללשכת עורכי הדין ופתח משרד בהרטפורד. באותה שנה הוא גם הקים עיתון בשם "הרטפורד טיימס" , אותו הוא ערך ובו הוא כתב במשך שלושים שנה. הוא פרסם שני עיתונים נוספים, "הגאזטר" של קונטיקט ושל רוד איילנד, ואת "הוויגי העצמאי" (The Independent Whig). ביוני 1824 הוא נשא לאישה את שרה רובינסון, שנפטרה בנובמבר אותה שנה. בנובמבר 1845 הוא נשא לאישה את ג'יין פארט.
## קריירה
נילס היה לפעיל במפלגה הדמוקרטית ולתומך זכויות המדינות. ב־1820 הוא מונה כשופט בבית המשפט של מחוז הרטפורד והחל לכהן בתפקיד ב־1821. ב־1826 הוא סיים את כהונתו כאשר נבחר לבית הנבחרים של קונטיקט. כאשר לא עלה בידו להיבחר מחדש, הוא המשיך לעסוק בעריכת דין. ב־1829 הוא מונה כמנהל הדואר בהרטפורד, תפקיד בו הוא שימש עד 1836. הוא ניסה להיבחר כחבר בית הנבחרים של ארצות הברית מטעם קונטיקט, אך ללא הצלחה.

לאחר פטירתו של הסנאטור הוויגי מטעם קונטיקט, נייתן סמית' ב־1835, נבחר נילס למלא את מקומו, וכיהן בתפקיד עד 1839. בסנאט הוא כיהן כיושב ראש ועדת הייצור. לאחר מכן הוא לא היה מועמד לבחירה מחדש. ב־1839 וב־1840 הוא התמודד ללא הצלחה מטעם הדמוקרטים לתפקיד מושל קונטיקט והפסיד לוויליאם אלזוורת'.

ב־1840 מונה נילס על ידי הנשיא מרטין ואן ביורן לתפקיד המנהל הכללי של דואר ארצות הברית, תפקיד בו הוא כיהן עד תום תקופת נשיאותו של ואן ביורן ב־1841. כמנהל הכללי של הדואר הוא הפסיק את משלוחי הדואר בימי ראשון. ב־1844 הוא נבחר מחדש לסנאט. למעשה הוא נבחר ב־1842 והיה אמור להתחיל לכהן בסנאט ב־1843, אך מצב בריאותו לא איפשר לו להתחיל לכהן רק שנה לאחר מכן. ב־1845 היה קולו הקול המכריע בהצבעה על כניסתה לאיחוד של טקסס כמדינת עבדות, אף על פי שהוא התנגד לעבדות. הוא המשיך לכהן בסנאט עד 1849 וסירב להיבחר מחדש. בבחירות לנשיאות של 1848 הוא חבר ל"מפלגה הארץ החופשית"  לטובת מסע הבחירות של המועמד שלה, ידידו מרטין ואן ביורן. ב־1849 הוא היה מועמד המפלגה למושל קונטיקט. בשנים 1851–1852 הוא שהה באירופה.

## מותו
בשנותיו האחרונות עסק נילס בהורטיקולטורה. לא היו לו ילדים והוא ציווה להוריש את ספרייתו לאגודה ההיסטורית של קונטיקט והוריש סכום של 70,000 דולר לעיריית הרטפורד להקמת קרן שרווחיה ישמשו לצדקה לעניים.

ג'ון מילטון נילס נפטר בהרטפורד ב־30 במאי 1856 ונטמן בבית הקברות הצפוני הישן של העיר.

## קישורים חיצוניים

* 
* 

## הערות שוליים

קטגוריה:אמריקאים ילידי קונטיקט
קטגוריה:המנהלים הכלליים של דואר ארצות הברית
קטגוריה:חברי הקבינט של ארצות הברית בממשל מרטין ואן ביורן
קטגוריה:חברי הסנאט של ארצות הברית מקונטיקט
קטגוריה:סנאטורים חברי המפלגה הדמוקרטית
קטגוריה:עורכי עיתונים אמריקאים
קטגוריה:עורכי דין אמריקאים במאה ה-19
קטגוריה:סופרים אמריקאים
קטגוריה:אמריקאים שנולדו ב-1787
קטגוריה:אמריקאים שנפטרו ב-1856
גיא אדגר קמפבל

**גיא אדגר קמפבל** (באנגלית: **Guy Edgar Campbell**; 9 באוקטובר 1871 – 17 בפברואר 1940) היה חבר קונגרס דמוקרטי ולאחר מכן רפובליקני בבית הנבחרים של ארצות הברית מטעם מדינת פנסילבניה.

## ראשית חייו
אדגר קמפבל נולד בפטרמן, שבווירג'יניה המערבית, אביו היה מהגר מסקוטלנד.

בשנת 1889 הוא והוריו העתיקו את מגוריהם לפיטסבורג שבפנסילבניה. בשנת 1893 החל ללמוד במכללת ביזנס איירון סיטי שבעיר מגוריו.

## פעילויות עסקיות
קמפבל הועסק כפקיד במשרדי הרכבת של בולטימור ואוהיו בפיטסבורג, עד יוני 1896 כאשר התפטר. הוא החל לעסוק בעסקי הביטוח הכללי עד שנת 1903, הוא גם התעניין בייצור נפט וגז בפנסילבניה ומערב וירג'יניה.

## בית הנבחרים של ארצות הברית
קמפבל נבחר כדמוקרטי לבית הנבחרים של ארצות הברית. הוא כיהן כיו"ר ועדת ההוצאות של ארצות הברית במחלקת העבודה במהלך הקונגרס השישים ושמונה. הוא עסק בתפקיד ייעוץ בוושינגטון הבירה.

## מותו
הוא נפטר בווילובי שבאוהיו ונקבר בבית העלמין של הר יוניון שבעיירת רובינסון בפנסילבניה.

## קישורים חיצוניים

* 
* 

 

קטגוריה:אמריקאים ילידי וירג'יניה המערבית
קטגוריה:אמריקאים ממוצא סקוטי
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי בית הנבחרים של ארצות הברית מפנסילבניה
קטגוריה:אמריקאים שנולדו ב-1871
קטגוריה:אמריקאים שנפטרו ב-1940
High Score

**High Score** היא סדרה תיעודית אודות ההיסטוריה של משחקי המחשב שנוצרה בידיי פראנס קוסטרל והופקה על ידי נטפליקס. במהלך כ־6 פרקים שאורך כל אחד מהם נע בין 40–50 דקות הסדרה מציגה את התפתחות משחקי המחשב ממשחקי ארקייד ועד למשחקי מחשב מודרניים, תוך ראיונות עם שלל אישים חשובים שהשפיעו רבות על התפתחות משחקי המחשב, כגון טורו איוואטאני ועוד.

הסדרה עלתה לראשונה לנטפליקס האמריקאי ב־19 באוגוסט 2020. הסדרה קיבלה ציון 7.4 מתוך 10 באתר IMDb, תוך שקלול נתונים של כ־3,322 ביקורות.

## פרקים
הסדרה כוללת ראיונות וקטעי ארכיון רבים אודות התפתחות משחקי המחשב בין השנים 1970-2000. הראיונות והסיפורים מגולמים לעיתים קרובות על ידי אנימציה בצורת אמנות פיקסלים בדומה למשחקי מחשב מהתקופה הזו. שיר הפתיחה של הסדרה מעוצב גם הוא באנימציה בסגנון פיקסל, כשברקע מנוגן שיר של להקת Power Glove האוסטרלית. מנחה הסדרה הוא צ'ארלס מרנט, מדבב דמותו האייקונית של מריו.

## הפקה
יוצרת הסדרה, פראנס קוסטרל, אמרה כי היא קיבלה השראה ליצור את הסדרה מילדותה שבה היא גדלה בצרפת, וה שחיבר בינה לבין חבריה האמריקאים הם משחקי המחשב, שלטענתה "הם שפה אוניברסלית". בתחילה עבדה בתור פרסומאית לסרט התיעודי "8-Bit Legacy", המספר על התפתחות משחקי המחשב, אך חשבה שהוא לא מקיף מספיק ומציג רק חלק קטן מההיסטוריה של המשחקים.

היא פנתה לחברת נטפליקס כדי ליצור סדרה תיעודית משלה, והחברה הסכימה לממן את הסדרה. קוסטרל החלה לעבוד על הסדרה תוך עזרה מידידתה הבמאית מליסיה ווד. החזון של קוסטרל לגבי הסדרה היה לא להתמקד במשחקים עצמם, אלא ביוצרים שלהם ובמהלכים הפוליטיים והיצירתיים שמאחוריהם. לבסוף החליטה קוסטרל שהסדרה תעסוק בכל פרק בנושא אחד בהקשר של משחקי המחשב, במקום שהפרקים יהוו סדר כרונולוגי של האירועים. קוסטרל ווד החליטו שהגיוני להתחיל עם משחקי הארקייד ולהראות את התפתחותם, ולסיים עם הגרפיקה התלת־ממדית העכשיות, מכיוון שהנושא "מייצר סיום טבעי, אבן דרך חדשה בהיסטוריה של משחקי המחשב".

## ביקורות
הסדרה התקבלה בחיוב בקרב סוקרים, שטענו כי הסדרה נותנת מענה טוב ומקיף להיסטוריה של משחקי המחשב. במגזין GameSpot נכתב כי "קורס אודות תור הזהב של משחקי המחשב מלא בראיונות ענייניים, כתיבה מבריקה, והכי חשוב – מסר מעורר השראה ומכיל". הבלוג Slash Film "אחת הסדרות התיעודיות המלוטשות והמספקות ביותר". בעיתון הוליווד ריפורטר נאמר "[הסדרה] רחוקה מלהיות הדוקו הטוב ביותר של נטפליקס – לעיתים קרובות התסריט מלא חורים פעורים ושטחי למדי – אך מבחינת התוכן שלו High Score נותן בראש. עם שישה פרקים שכל אחד מהם לא עולה על 47 דקות [הסדרה] קלילה ומהנה ומלאה בטריוויה משעשעת"

ארס טכניקה  נתנה ביקורת חיובית על הסדרה, אך ציינה כי ל־High Score ישנם מחדלים בולטים, כמו הטטריס, שאינו מוזכר כמעט. המגזין האינטרנטי The A.V. Club היה ביקורתי יותר כלפי הנרטיב ה"מנותק" שסיפקה הסדרה, אם כי שיבח את השימוש בראיונות עם יוצרי משחקים. עוד נכתב כי "הסיפורים האישיים והבלתי צפויים לעיתים עושים את הסדרה למה שהיא, והם לעיתים קרובות הדבר שמונע ממנה להפוך משיעור היסטוריה בבית ספר ציבורי לשיעור על תולדות משחקי הווידאו".

## קישורים חיצוניים
* 

* 
* 
* ביקורת באתר The Verge

## הערות שוליים

*
קטגוריה:סדרות טלוויזיה תיעודיות של נטפליקס
קטגוריה:פיתוח משחקי וידאו
קטגוריה:סדרות טלוויזיה אמריקאיות שעלו לשידור בשנת 2020
טראמפ וודקה

**טראמפ וודקה** היה מותג אמריקאי של וודקה שיוצר תחילה בהולנד, לאחר מכן התרחב לגרמניה, המותג נוצר על ידי חברת הפצת המשקאות האמריקאית, משקאות אמריקה וזאת עם רישיון מטעם ארגון טראמפ. המותג הושק בארצות הברית בשנת 2005, אך טראמפ החליט להפסיק את ייצורו בגלל שלא הצליח לעמוד ברף ההפצה הנדרש. עם זאת, המותג נמכר תקופה בישראל, במיוחד בימי חג הפסח.

## היסטוריה
בשנת 2005 חתמה חברת המשקאות, "משקאות אמריקה" הסכם עסקי עם דונלד טראמפ על מנת לקדם מותג חדש של וודקה אשר נודע בשם טראמפ וודקה. המותג הושק עם הסיסמה "הצלחה מזוקקת", בשנת 2007 חתמה משקאות אמריקה על עסקה שתייצא כ-50,000 בקבוקים של טראמפ וודקה מדי שנה לרוסיה.

המותג טראמפ וודקה הופסק בארצות הברית בשנת 2011 בגלל מכירות שלא עמדו בדרישות הסף של החברה. לכישלון המסחרי יוחסו מספר סיבות. אחת מהם הייתה ככל הנראה היה כי העובדה שטראמפ עצמו לא שתה וודקה וזאת בגלל מנהגו לא לשתות אלכוהול כלל, בטענה כי הדבר גרם למותו של אביו, פרד טראמפ ג'וניור, סיבה נוספת הייתה העובדה שלמשקאות אמריקה הייתה בעיות לייצר אות הוודקה בגלל הזכוכית היקרה והעובדה שהתוויות שלה עשויות מעלי זהב, דבר אשר החברה לא יכלה להרשות לעצמה לייצר בכמויות גדולות. בעקבות דברים אלו בשנת 2015, במהלך הקמפיין שלו לבחירותו בבחירות לנשיאות ארצות הברית 2016, טראמפ לא כלל את טראמפ וודקה בין הנכסים שהוגשו לדו"ח שהגיש לוועדת הבחירות הפדרלית.
## בישראל
טראמפ וודקה החל להימכר בישראל באופן לא רשמי על ידי חברת שחתמה עם הסכם עם משקאות אמריקה, עם זאת טראמפ הגיש תביעה כנגד החברה שמכרה את הוודקה, בגין הפרת זכויות יוצרים ושימוש ללא רשות במותג. עם זאת בסופו של דבר ביטל טראמפ את התביעה וחתם על הסכם עם החברה, ששמה היה פיקסל סחר כדי לאפשר להם למכור את טראמפ וודקה בישראל. בניגוד לכישלון המסחרי של הוודקה בארצות הברית, בישראל הוודקה הייתה בחירה פופולרית בזמן חג הפסח הן בקרב החילונים והן בקרב האורתודוקסים, שכן הוודקה הייתה עשויה מתפוחי אדמה ולא מדגנים וכך סיפקה וודקה כשרה לפסח. עם זאת שנים לאחר שהחל להימכר בישראל, פורסם בג'רוזלם פוסט כי הוודקה לא כשרה על אף היותה מוצגת ככזו, בעקבות פרסום זה הודיעה היחידה להונאה בכשרות של הרבנות הראשית (מתוקף תפקידה שבא מחוק איסור הונאה בכשרות) כי יש להסיר ממדפי החנויות את המותג.

## ראו גם
* טראמפ אייס
* טראמפטיני

## קישורים חיצוניים
* 
* 
* 

## הערות שוליים

קטגוריה:ארגון טראמפ
קטגוריה:יצרני משקאות
יחסי סלובניה–צ'ילה

**יחסי סלובניה–צ'ילה** הם היחסים הבינלאומיים בין הרפובליקה של סלובניה לבין הרפובליקה של צ'ילה.

## היסטוריה
צ'ילה הכירה בעצמאות סלובניה ב-16 בינואר 1992, ועד מהרה כוננה עמה יחסים דיפלומטיים.

## נציגויות דיפלומטיות
* צ'ילה מיוצגת בסלובניה באמצעות שגרירותה בווינה, אוסטריה, ובנוסף מחזיקה קונסוליית כבוד בליובליאנה.
* סלובניה מיוצגת בצ'ילה באמצעות שגרירותה בבואנוס איירס, ארגנטינה, ובנוסף מחזיקה קונסוליית כבוד בסנטיאגו דה צ'ילה.

## הערות שוליים

קטגוריה:ערכים ללא קטגוריות פיזיות - יחסי חוץ
בית המשפט המחוזי של מוסקבה

**בית המשפט המחוזי של מוסקבה** (ברוסית: **Московский областной суд**) הוא הרשות השיפוטית הפדרלית הגבוהה ביותר במחוז מוסקבה בפדרציה הרוסית. הוא נכלל במערכת בתי המשפט הרוסית והוא בית המשפט הגבוה ביותר ביחס ל-53 בתי משפט נפתיים ועירוניים בפרברי מוסקבה. 

1 בפברואר 1923 נחשב ליום ההקמה של בית המשפט המחוזי של מוסקבה. 
## היסטוריה
ב-11 בנובמבר 1922 הוקם בית המשפט המחוזי על בסיס "התקנות למערכת המשפט של רוסיה הסובייטית". איוואן אלכסנדרוביץ' סמירנוב הפך ליו"ר הראשון שלו. איוואן סמירנוב ציין כי "מערכת משפט אחידה של העיר מוסקבה והמחוז החלה לפעול ב-1 בפברואר 1923, כאשר הסתיימה התקופה הארגונית ובית המשפט המחוזי במוסקבה הפך למרכז השיפוטי הבכיר של מוסקבה ופרבריה."  מחלקות בית המשפט המחוזי היו ממוקמות בשדרות טברסקי 18, בבולשוי קמני מוסט על סוללת ברסנווסקאיה, בניין 24 וברחוב בולשאיה לוביאנקה 18 בעיר מוסקבה. 

בשנת 1929 שונה שמם של בתי המשפט המחוזיים לאזוריים (טריטוריאליים). עם זאת, בית המשפו המחוזי היה לגוף השיפוטי המאוחד של מוסקבה ומחוז מוסקבה, כשמיזג אל תוכו את בית המשפט העירוני של מוסקבה. ב-13 בדצמבר 1932, כאשר קיבלה מוסקבה מעמד של עיר בעלת משמעות לאומית, הופרד בית המשפט העירוני מבית המשפט המחוזי. 

מאז ה-1 בנובמבר 1993 פועל חבר מושבעים בבית המשפט וכיום ממוקם בית המשפט בבית הממשלה של מחוז מוסקבה בעיר קרסנוגורסק.
## קישורים חיצוניים
* 

קטגוריה:רוסיה: בתי משפט
קטגוריה:מחוז מוסקבה: מבנים
טראמפ מודל

**טראמפ מודל** (באנגלית: **Trump Model Management**) הייתה סוכנות דוגמנות. מטעם ארגון טראמפ. הסוכנות הוקמה בשנת 1999 והייתה בבעלותו של נשיא ארצות הברית לשעבר, דונלד טראמפ עד לסיומה פעילותה בשנת 2017.
ממוזער|הלוגו הישן של החברה
בין הדוגמניות שחתמו בסוכנות היו קרול אלט, טרישה הלפר, קסימנה נברט, טטיאנה פטיץ, פאולינה וגה, פריס הילטון, אגבאני דארגו, אלי מק'גרו ואף מלאניה קנאוּס שתהיה לימים אשתו של טראמפ והגברת הראשונה של ארצות הברית.

## היסטוריה
באוקטובר 2014 נתבעה החברה על ידי הדוגמנית אלכסיה פאלמר. פאלמר טענה כי 80% משכר העבודה שלה נלקח ממנה בטענה כי אלו היו "הוצאות" וכי שולם לה פחות מ-4000 דולר במשך שנתיים. התביעה נדחתה במרץ 2016.

ביולי 2015 דווח כי טראמפ מודל ביקשה לתת אשרות אמריקאיות לכמעט 250 דוגמניות אופנה מרחבי העולם.

באוגוסט 2016, דוגמניות שעבדו בחברה טענו כי עבדו בסוכנות מבלי שהחברה סיפקה להן אשרות עבודה.

בספטמבר 2016, הסנאטורית ברברה בוקסר הורתה לשירותי ההגירה והאזרחות של ארצות הברית (באנגלית נקראים גם USCIS) לחקור את הטענות.

באפריל 2017, כמה חודשים לאחר שטראמפ הושבע כנשיא ארצות הברית, הוכרז כי הסוכנות תיסגר.
## ראו גם
* מיס ארצות הברית
* מיס יוניברס

## קישורים חיצוניים

* 

## הערות שוליים

קטגוריה:סוכני דוגמנים
קטגוריה:ארגון טראמפ
קטגוריה:חברות אמריקאיות שנסגרו
ינה זולטאן

**היה ינה זולטאן**, (במקור עד 2015 **רוזנברגר**, בהונגרית: **Zoltán Jenő**; אוראדיה, 1891 – אחרי 1939) היה עורך דין ועיתונאי יהודי-הונגרי.

## ביוגרפיה
בשנת 1915, כמתמחה בעריכת דין, הוא שינה את שם משפחתו מרוזנברגר לזולטאן. לאחר סיום לימודיו הפך לעיתונאי. בשנת 1920 הוא קיבל על עצמו את עריכת "עיתון אוראדיה הטרי". הוא כתב מאמרים פוליטיים והיה העורך האחראי של העיתון עד 1924. לפני כן היה כתב של היומון "חרות" ו"יומן אוראדיה". 

ביולי 1914, במקום שכונה "מרתף הקרח" באוראדיה, ניהל אנטל דו-קרב עם קארוי ר. רונאי, סגן העורך של העיתון סבדשאג (Szabadság-החרות), תחילה באקדחים ולאחר מכן בחרבות. שאנדור אנטל היה אז העורך האחראי של יומן נאג'ווארד, וינה זולטאן ובלה אוטווש, היו עובדי העיתון. רונאי לחם תחילה בדו-קרב אקדח עם שאנדור אנטל. הדו-קרב הסתיים ללא פציעה. בדו-קרב לאחר מכן רונאי פצע את ינה זולטאן בזרועו בדו-קרב בחרב, ובסוף בדו-קרב אקדחים בשתי יריות עם בלה אטווש ממרחק 25 צעדים אף צד לא נפגע. לאחר מכן בדו-קרב בחרבות הוא פצע את אטווש בפניו כך שנזקק לטיפול רפואי בבית חולים. הסיבה לדו-קרב הייתה ויכוח.

## לקריאה נוספת
* לקסיקון יהודי הונגרי. ינה זולטאן.
* 
* לקסיקון טרנסילבני. העורך:דר' קלמן אושבאט. אוראדיה-נאג'ווארד, Szabadsajtó Könyv- és Lapkiadó Rt., 1928.
* דפי בראשוב, 24 במאי 1939

## הערות שוליים

קטגוריה:עיתונאים יהודים הונגרים
קטגוריה:עורכי עיתונים יהודים הונגרים
קטגוריה:עורכי דין יהודים הונגרים
קטגוריה:הונגרים שנולדו ב-1891
קטגוריה:הונגרים שנפטרו במאה ה-20
ספידי קלקסטון

**קרייג אליוט "ספידי" קלקסטון** (באנגלית: **Craig Elliot "Speedy" Claxton**; נולד ב-8 במאי 1978) הוא כדורסלן עבר אמריקאי, אשר שיחק בליגת ה-NBA בין השנים 2001–2009. בעונת  זכה באליפות ה-NBA כשחקן סן אנטוניו ספרס, ולאורך 7 עונותיו בליגה רשם ממוצעים כוללים של 9.3 נקודות, 4.3 אסיסטים, 2.5 ריבאונדים ו-1.5 חטיפות למשחק.

## קריירת מכללות
קלקסטון נולד וגדל בעיר המפסטד שבלונג איילנד, ניו יורק, ובשנת 1996 החל ללמוד באוניברסיטת הופסטרה אשר בהמפסטד. בעונתו האחרונה בקבוצת הכדורסל של האוניברסיטה, 1999/2000, הוביל אותה להעפלתה השלישית אי פעם לטורניר אליפות המכללות, עם ממוצעים של 22.8 נקודות, 6.0 אסיסטים, 5.4 ריבאונדים ו-3.3 חטיפות למשחק. במשחק הראשון של הטורניר הפסידה הופסטרה לאוניברסיטת המדינה של אוקלהומה, בתוצאה 66–86.

## קריירת משחק מקצועית
בדראפט ה-NBA 2000 נבחר קלקסטון בבחירה ה-20, על ידי פילדלפיה 76'. בשל פציעה בברכו החמיץ את כל עונת , בה העפילה פילדלפיה לגמר ה-NBA. בתחילת עונתו הראשונה בליגה, , "ניצל" קלקסטון את פציעתו של כוכב הקבוצה אלן אייברסון, והצטיין עם 20 נקודות במשחק הראשון, 22 נקודות במשחק השלישי ו-23 נקודות במשחק הרביעי. בהמשך שימש כמחליפו של אייברסון מהספסל, ועד לסיום אותה עונה רשם ממוצעים של 7.2 נקודות ו-3.0 אסיסטים למשחק.

לקראת עונת  הועבר בטרייד לסן אנטוניו ספרס, תמורת ג'ון סלמונס ומארק בראיינט. בסיום פלייאוף 2003 זכה עם הספרס באליפות ה-NBA השנייה של המועדון, כמחליפו מהספסל של טוני פארקר. לאורך הפלייאוף שותף בכל 24 משחקי קבוצתו, וקלע 5.2 נקודות בממוצע למשחק.

בקיץ 2003 חתם על חוזה בגולדן סטייט ווריורס. בתקופתו עם הווריורס פתח במרבית המשחקים, ותרם 11.7 נקודות ו-5.2 אסיסטים בממוצע למשחק.

בפברואר 2004, לאחר כעונה וחצי בגולדן סטייט, הועבר עם דייל דייוויס בטרייד לניו אורלינס הורנטס, בתמורה לבארון דייוויס. עד לסיום עונת  קלע 11.3 נקודות ומסר 4.9 אסיסטים למשחק עבור ההורנטס.

ביולי 2006 חתם באטלנטה הוקס על חוזה ל-4 שנים, עבור כ-25 מיליון דולר. בגין פציעות שונות בברך ובשרירי מיתר הברך, שותף קלקסטון ב-44 משחקים בלבד (מתוך 246) לאורך 3 עונותיו עם ההוקס. ביוני 2009 הועבר בטרייד לגולדן סטייט, ובפברואר 2010 שוחרר מהקבוצה מבלי ששיחק במדיה, ולמעשה פרש ממשחק, בגיל 31.

## קישורים חיצוניים

## הערות שוליים

קטגוריה:אמריקאים ילידי מדינת ניו יורק
קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:מדינת ניו יורק: כדורסלנים
קטגוריה:כדורסלני אוניברסיטת הופסטרה
קטגוריה:בחירות דראפט של פילדלפיה 76'
קטגוריה:כדורסלני פילדלפיה 76'
קטגוריה:כדורסלני סן אנטוניו ספרס
קטגוריה:כדורסלני גולדן סטייט ווריורס
קטגוריה:כדורסלני ניו אורלינס הורנטס
קטגוריה:כדורסלני אטלנטה הוקס
קטגוריה:אמריקאים שנולדו ב-1978
אשת הבישוף

**אשת הבישוף** (באנגלית **The Bishop's Wife**) הוא סרט קולנוע אמריקאי משנת 1947 בבימויו של הנרי קוסטר, עם לורטה יאנג, דייוויד ניבן וקרי גרנט בתפקידים הראשיים.

התסריט מבוסס על הרומן "אשת הבישוף" מאת רוברט נתן  משנת 1928.

ב-1996 הופק רימייק לסרט בשם "אשת המטיף" עם דנזל וושינגטון ווויטני יוסטון. הסרט לא הצליח בהקרנות ראשונות כי היה בעל תכנים דתיים למדי. המפיק גייס כותבים נוספים ששכתבו את התסריט וביניהם בילי ווילדר כן שינו את שם הסרט בכמה מקומות ל"קרי גרנט ואשת הבישוף" דבר שהעלה את מספר המבקרים ב-25%.

הסרט שייך ל"סרטי חג המולד".

## תקציר העלילה
הנרי בורהם (דייוויד ניבן) הוא בישוף של קתדרלה בניו יורק ועסוק בהשגת תרומות כדי להקים שם קתדרלה גדולה. בזה הוא משקיע את כל מרצו על חשבון יחסיו עם אשתו ג'וליה (לורטה יאנג) ובתו דבי (קרולין גרימס).

בערב חג המולד מתהלך ברחובות מר דדלי (קרי גרנט) ועושה טובות לאנשים - עוזר לעיוור לחצות כביש, מונע דריסת עגלת תינוק ועוד. הוא נפגש עם ג'וליה שמספרת לו על בעלה ועם פרופסור וורטרידג' (מונטי וולי) שעורך מחקר היסטורי ודדלי עוזר לו.

הנרי נמצא במתח נפשי, התורמת העיקרית שלו, גב' המילטון (גלדיס קופר) מתנה את תרומתה בכך שבמקום מכובד בקתדרלה יהיה אתר הנצחה לבעלה. הנרי מסתייג מזה ופונה לאלוהים בבקשת עזרה. לפתע הוא רואה בחדרו את דדלי שמציג את עצמו בתור מלאך ורוצה לעזור לו. הנרי בתחילה מסתייג ממנו ולא מאמין לו אך עם הזמן יוצא דדלי לבלות עם ג'וליה, סועד אתה במסעדה, מחליק אתה על הקרח ביחד עם נהג המונית שמסיע אותם (ג'יימס גליסון), קונה לה כובע שחפצה בו. ג'וליה מקבלת כל מה שבעלה לא נתן לה בגלל התעסקותו בקתדרלה.

דדלי מתידד גם עם הבת דבי ועוזר לה להתקבל על ידי ילדי השכונה. הוא עושה נסים - מקשט בתנועת ידיים את עץ האשוח וזוכה להערצת המשרתת מתילדה (אלזה לנצ'סטר) ומזכירתו של הבישוף, גב' קסווי (שרה הדן). רק הבישוף שונא אותו וחושד ביחסיו עם ג'וליה.

דדלי "מכתיב" למכונת הכתיבה את הנאום של הנרי ויוצא לפגישה עם גב' המילטון. שם הוא מצא תווים של השיר "אפריל האבוד" שכתב לה אהוב שהעדיפה עליו דווקא את מר המילטון המליונר. דדלי פורט את המנגינה על נבל וגב' המילטון מתרככת ומסכימה להצעת דדלי לתרום את הכסף לחלוקה לעניים ונצרכים במקום לבניית קתדרלה גדולה. הנרי מבקש מדדלי הסבר מדוע התוכניותיו לבניית הקתדרלה בוטלו ודדלי משיב לו כי הוא כאן כדי להתוות לו דרך ולא כדי להתעסק בבנייה.

לבסוף דדלי מתאהב בג'וליה ורוצה להישאר על הארץ כבן תמותה אך היא מבקשת ממנו לעזוב והיחסים בינה להנרי חוזרים לקדמותם. הנרי מקריא בכנסייה את הנאום שכתב דדלי במחשבה שהוא כתב אותו. דדלי מאזין בחיוך מרחוק ומרומה כי מלאכתו הושלמה.

## צוות השחקנים

## פרסים
* פרס אוסקר למיקס הסאונד הטוב ביותר
* מועמד לפרס אוסקר לבמאי הטוב ביותר (הנרי קוסטר)
* מועמד לפרס אוסקר לעריכה הטובה ביותר
* מועמד לפרס אוסקר לפסקול המקורי הטוב ביותר
* מועמד לפרס אוסקר לסרט הטוב ביותר (סמואל גולדווין)

## קישורים חיצוניים

* קדימון לאשת הבישוף, באתר יוטיוב

קטגוריה:ערכים שבהם תבנית בריטניקה אינה מתאימה
קטגוריה:סרטי 1947
קטגוריה:סרטי RKO
קטגוריה:סרטי דייוויד ניבן
קטגוריה:סרטי חג המולד
קטגוריה:סרטי פנטזיה אמריקאיים
קטגוריה:סרטי קרי גרנט
קטגוריה:סרטי שחור-לבן אמריקאיים
קטגוריה:סרטים אמריקאיים
קטגוריה:סרטים באנגלית
קטגוריה:סרטים מבוססי ספרים
איפה היית

"**איפה היית**" הוא שיר של להקת בית הבובות שיצא בשנת 2013 כחלק מהאלבום הרביעי של הלהקה, רני. השיר נכתב והולחן על ידי אמיר אטיאס, ועבר עיבוד על ידי איתי בן מרגי. לשיר בוצעה גם גרסת דואט עם יסמין לוי.

## רקע
סולן הלהקה, אמיר אטיאס, אמר על השיר לאתר וואלה! NEWS כי הוא "נכתב לבתי הבכורה, כיום בת 4.5, כאות אזהרה לגיל ההתבגרות, שמבחינתי התחיל כבר. כשהפכתי לאב נוספו לי תכונות אופי שמעולם לא היו לי, כמו דאגנות, חששנות, הרצון להתביית ולהגן וכל מה שנובע משורש חרדה".

## קליפ
לשיר בוצע קליפ בכיכובה של שירלי בוגנים.

## ביקורות

בסיקורו את השיר השווה יוסי חרסונסקי את אטיאס לדודו טסה, וכן התייחס ל"כאב המזוקק, האפטר שוק של אחרי" שראה בשיר, ולמימד האמינות שטען שהמוזיקה מוסיפה לשיר.

## מצעדים

## קישורים חיצוניים

* לדף השיר באתר הספרייה הלאומית

## הערות שוליים

קטגוריה:שירי 2013
קטגוריה:שירי בית הבובות
קטגוריה:שירים בעברית
Can We Pretend

"**Can We Pretend**" הוא סינגל של הזמרת-יוצרת האמריקאית-יהודיה, פינק, בשיתוף הלהקה האמריקאית, קאש קאש. השיר נכתב על ידי פינק, ראיין טדר וקאש קאש, והופק על ידי ראיין טדר וקאש קאש.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי פינק
קטגוריה:שירים באנגלית
קטגוריה:שירים שנכתבו על ידי ראיין טדר
קטגוריה:שירים שהופקו על ידי ראיין טדר
קטגוריה:סינגלים שהגיעו למקום הראשון במצעד שירי הדאנס קלאב
קטגוריה:שירי זהב בברזיל
קטגוריה:שירי פלטינה באוסטרליה
קטגוריה:סינגלים בהוצאת RCA רקורדס
Yarovit Motors

חברת **Yarovit Motors** (ברוסית: **Яровит Моторс**) הייתה חברה רוסית שמושבה בסנקט פטרבורג, רוסיה העוסקת בהרכבת רכבים, משאיות וטרקטורים עבור חברת המשאיות ההולנדית טרברג. החברה נוצרה בשנת 2003 כאשר חברת Yarovit Holdings רכשה את מפעל המתכות הלנינגרדי. רכבי החברה ממותגים כמשאיות להובלת סחורות בתנאי כביש ומזג אוויר קשים. משאיות YAROVIT שייכות לקטגוריות המשאיות שמשקלן הכולל נע בין 20.0 ל-40.0 טון ויותר מ-40 טון, בהתאמה.

על פי סיווג הרכבים, שאומץ על ידי UNECE, משאיות YAROVIT שייכות לקטגוריה N3 - כלי רכב הכוללים משאיות, מכוניות, טרקטורים, רכבים מיוחדים שמשקלם ברוטו עולה על 12 טון. על פי סיווג המשאיות, שאומץ על ידי ארצות הברית, המכונית שייכת למחלקה של משאיות כבדות (Heavy Duty), עם משקל כולל של יותר מ-15 טון.
## מוצרים
מגוון המשאיות של YAROVIT מבוסס על השלדה של טרברג 6x6, 8x8, 10x8. השלדות הללו מהוות בסיס לפיתוח של שלוש משפחות רכבים: GLOROS DOGMUS ,ORDEX. בנוסף Yarovit מייצרת מגוון משאיות ייעודיות כמו משאיות זבל, טרקטורים, להובלות עצים, מערבלי בטון ועוד.

בשנת 2018 הוכרז על פשיטת רגל של המפעל ונגד מנהליו נפתחה חקירה פלילית.
## רכבים היברידיים
באפריל 2010 הציגה "YAROVIT Motors" את הרעיון של מכונית עירונית רוסית היברידית יו מובייל במחיר סביר, שתומכת בפיתוח של נשיא אונקסים מיכאיל פרוחורוב. ההנחה היא כי המכונית תהיה סדרה היברידית מעגלית. בתוכנית זו, מייצרים חשמל על סיפון הרכב על ידי גנרטור המונע על ידי מנוע בעירה - מנוע בנזין, מנוע דיזל או מונע בגז.
* משקל - לא יותר מ-700 ק"ג
* מהירות מקסימלית - 130 קמ"ש
* טווח - 11,00 ק"מ
* צריכת דלק - 3.5 ליטר ל-100 ק"מ

בהמשך מיכאיל פרוחורוב נטש את התמיכה בפרויקט ומכר אותו לידי מכון NAMI.

## הערות שוליים

קטגוריה:סנקט פטרבורג: חברות
קטגוריה:יצרני רכב רוסיים
קטגוריה:מותגי רכב
קטגוריה:2003 ברוסיה